ร้านนี้ เป็นร้านที่ลับพอสมควร เนื่องจากอยู่เส้นหลังสายเลียบแม่น้ำปิง เป็นร้านเล็กๆแค่เพิงสังกะสี สลับมุงแฝกใต้ต้นฉำฉาขนาดใหญ่ คุณสามารถนั่งทานที่ร้านได้นะ บรรยากาศริมฝั่งมองเห็นแม่น้ำปิง ร้านนี้เปิดมานานกว่า 30 ปี แต่ด้วยรสชาติ และปริมาณที่จุใจ ในราคาไม่แพงเกินไปนัก ทำให้เป็นที่รู้จักกว้างขวาง ถ้าใครมาตอนเที่ยงละก็ทำใจรอได้เลย ถ้าไม่ติดหรูนัก อยากทานอาหารกับครอบครัวราคาเบาๆ ลองแวะมาทานร้านนี้ดูได้เลย ขึ้นชื่อที่สุดคือ ปลาชวนชิม เด็กๆทานได้ อีกทั้งยังมีห่อหมกทะเล จัดมาเต็มทะเลไม่หวงเครื่อง ถ้าจะซื้อกลับบ้านก็โทรไปสั่งได้เลย ก๋วยเตี๋ยวก็มีขายด้วยนะ ^^ 